మంత్రి బొత్స సత్యనారాయణ ఏపి రాజధాని అమరావతిపై కీలక వ్యాఖ్యలు చేశారు. విశాఖలో నిర్వహించిన విలేకరుల సమావేశంలో ఆయన మాట్లాడుతూ..." ఏపీ రాజధాని గురించి ప్రభుత్వంలో చర్చ జరుగుతోందని, త్వరలోనే దీనిపై కీలక నిర్ణయం ప్రకటించబోతున్నామని ఆయన తెలిపారు. ప్రస్తుత రాజధాని అమరావతిలో సాధారణ వ్యయం కంటే నిర్మాణ వ్యయమే మోయలేనంత భారంగా మారుతోందని అన్నారు. అమరావతిని రాజధానిగా అభివృద్ధి చేయడంలో ప్రజాధనం విపరీతంగా దుర్వినియోగం అవుతోందని తెలిపారు. గత కొన్నిరోజులుగా వరదలు రావడంతో రాజధానిలో ముంపుకు గురయ్యే ప్రాంతాలు పెద్ద సంఖ్యలో ఉన్నట్టు తేలిందని, ఈ పరిస్థితి రాకుండా ఉండాలంటే ఎక్కడిక్కడ కాలువలు, డ్యామ్ లు నిర్మించాల్సి ఉంటుందని, ప్రస్తుత పరిస్థితుల్లో ఇదేమంత సమంజసమైన వ్యవహారం కాదని బొత్స స్పష్టం చేశారు. ప్రభుత్వంపై అదనపు భారం పడుతుందని అన్నారు.అమరావతిని రాజధానిగా అభివృద్ధి చేయడంలో ఇన్ని సమస్యలు ఉన్నాయని, ఈ అంశాలన్నీ పరిగణనలోకి తీసుకుని మరికొన్ని రోజుల్లో కీలక నిర్ణయం ప్రకటిస్తున్నామని చెప్పారు. ఆ ప్రకటనలో పూర్తి వివరాలు వెల్లడిస్తామని పేర్కొన్నారు.
mantri botsa satyanarayana epi rajadhani amaravatipai keelaka vyaakhyalu chesaru. visaakhalo nirvahinchina vilekarula samavesamlo aayana maatlaadutuu..." apy rajadhani gurinchi prabhutvamlo charcha jarugutondani, twaralone deenipai keelaka nirnayam prakatinchabotunnamani aayana telipaaru. prastuta rajadhani amaravatilo saadhaarana vyayam kante nirmaana vyayame moyalenanta bhaaramgaa maarutondani annaru. amaravatini rajadhaniga abhivruddhi cheyadamlo prajaadhanam vipareetamgaa durviniyogam avutondani telipaaru. gatha konnirojulugaa varadalu raavadamtho raajadhaanilo mumpuku gurayye praantaalu pedda sankhyalo unnattu telindani, ee paristhiti rakunda undalante ekkadikkada kaaluvalu, dyam lu nirminchaalsi untundani, prastuta paristhitullo idemanta samanjasamaina vyavahaaram kaadani botsa spashtam chesaru. prabhutvampai adanapu bharam padutundani annaru.amaravatini rajadhaniga abhivruddhi cheyadamlo inni samasyalu unnaayani, ee amsaalannii parigananaloki teesukuni marikonni rojullo keelaka nirnayam prakatistunnamani cheppaaru. aa prakatanalo puurti vivaraalu velladistaamani perkonnaru.